عمران سیریز کے ناولوں کی فہرست

عمران سیریز بین الاقوامی شہرت یافتہ پاکستانی مصنف ابن صفى کا تخلیق کردہ افسانوی ناولوں كا ایک سلسلہ ہے جس كا تقریباً ہر ناول ایک مكمل کہانی ہوتا ہے البتہ چند کہانیاں ایسی بھی ہیں جو دو یا دو سے زائد کتابوں پر مشتمل ہوتی ہیں۔ ابن صفی کے تخلیق کردہ دو سلسلے عمران سیریز اور جاسوسی دنیا ’فریدی حمید سیریز‘ پاكستان کے ساتھ بھارت سے بھی شائع ہوتے تھے، اب بھی شائع ہو رہے ہیں۔ ابن صفی نے عمران سیریز اور جاسوسی دنیا ’’فریدی حمید سیریز‘‘ تخلیق کر کے برصغیر پاک و ہند کے ساتھ عالمی سطح پر مشہور کی۔ عمران سیریز کا پہلا ناول ابن صفی نے خوفناک عمارت اگست 1955ء میں لکھا گیا تھا، اس سے قبل ابن صفی نے جاسوسی دنیا کا پہلا ناول دلیر مجرم مارچ 1952ء میں لکھا تھا۔ عمران سیریز کے ناولوں کی تعداد 120 اور جاسوسی دنیا کے ناولوں کی تعداد 125 ہے، ریڈیو پاکستان کے لیے ابن صفی نے اپنے کرداروں کرنل فریدی اور کیپٹن حمید پر ڈرامے بھی 1964ء سے 1967ء کے دوران لکھے تھے اور عمران سیریز کے کرداروں پر ایک فلم دھماکا بھی 1974ء میں بن چکی ہے، ابن صفی کے جاسوسی ناولوں کی تعداد 250 سے زائد ہے۔

ابن صفی کی تخلیق کردہ عمران سیریز اور جاسوسی دنیا ’فریدی حمید سیریز‘ پر تین سو کے قریب مصنفین نے ابن صفی کی اجازت کے بغیر لکھا مگر کوئی ابن صفی کے کرداروں کے ساتھ انصاف نہیں کر سکا، ان مصنفین میں سے دس سے زائد مصنفین اپنے اپنے وقت میں بہت مقبول بھی ہوئے جیسے ایچ اقبال، ایس قریشی، ایم اے راحت، ایم ایس قادری، اظہر کلیم، ابن کلیم، مظہر کلیم، صفدر شاہین، ظہیر احمد، مشتاق احمد قریشی وغیرہ، یہ سب مصنفین جس وقت اسکول یا کالج پڑھ رہے تھے یعنی 1952ء تا 1963ء کے دوران اس وقت عمران سیریز اور جاسوسی دنیا ’فریدی حمید سیریز‘ دونوں سلسلے دنیا بھر میں مقبول ہو چکے تھے۔ ابن صفی کی عمران سیریز اور جاسوسی دنیا ’فریدی حمید سیریز‘ کے ناول شائع ہوتے رہتے ہیں اور فروخت ہوتے رہتے ہیں۔ ابن صفی نے سب سے بہتر عمران سیریز اور جاسوسی دنیا ’فریدی حمید سیریز‘ کے دونوں سلسلے لکھے۔
__TOC__
علی عمران

عمران سیریز کا مرکزی کردار، علی عمران، ایک ایسا کھلنڈرا اور شریر انسان ہے جسے اپنے ملک سے بہت محبت ہے اور وہ اس کے خلاف کسی بھی قسم کی سازش برداشت نہیں کر سکتا۔ عمران نے آکسفورڈ یونیورسٹی سے اپنی تعلیم مکمل کی ہے۔ اس کے والد رحمان صاحب ایک تفتیشی ایجنسی کے سربراہ ہیں لیکن ان کے اپنے بیٹے عمران سے مختلف امور پر شدید اختلافات رکھتے ہیں جس کی وجہ سے عمران گھر چھوڑ دیتا ہے اور اپنے ملازم سلیمان جو رحمان صاحب کے ساتھ کام کرتا تھا، اسے ساتھ لے کر علاحدہ رہائش اختیار کر لیتا ہے۔

عمران ملکی تحفظ کے لیے ایک خفیہ ایجنسی قائم کرتا ہے۔ بطور سربراہ وہ ایکس ٹو (X2) کا نام اختیار کرتا ہے لیکن اس ایجنسی کے کسی کارکن کو بھی عمران کی اصلیت کا معلوم نہیں ہے۔ یہ حقیقت عمران کے علاوہ صرف دو افراد جانتے ہیں۔ ایک ملک کی سب سے سپریم شخصیت اور دوسرے سیکریٹری خارجہ سر سلطان جو عمران سے بے پناہ محبت کرتے ہیں۔

یہ ایجنسی مختلف ناولوں میں مختلف کارنامے سر انجام دیتی ہے۔ اس سیریز کے چند اہم کرداروں کے کے نام یہ ہیں:
کرداروں کی فہرست

# طاہر (جسے ایجنسی کے تمام افراد ایکس ٹو کے نام سے جانتے ہیں)
# جولیانافٹز واٹر (سوئس قومیت رکھنے والی ایک ذہین لڑکی جو عمران کو چاہتی ہے)
# صفدر
# خاور
# تنویر
# جوزف (عمران کا ذاتی افریقی النسل باڈی گارڈ)
# سلیمان (عمران کا ملازم اور باورچی)
# سپرنٹنڈنٹ فیاض (رحمان صاحب کے ادارے میں ملازم)
ابن صفی عمران سیریز ناولوں کی فہرست
بیرونی روابط

* خوفناک عمارت (مکمل ناول)
* چٹانوں ميں فائر (مکمل ناول)
* پراسرار چيخيں (مکمل ناول)
* جڑوں کی تلاش (مکمل ناول)
حوالہ جات

زمرہ:ابن صفی
زمرہ:سلاسل ناول
زمرہ:عمران سیریز
زمرہ:ناولوں کی فہرستیں
زمرہ:ویکی ڈیٹا سے مختلف مختصر وضاحت